Diari Oficial de la Generalitat Valenciana


Sumari del DOGV 7163, del 29-11-2013 (2013/11388)

RESOLUCIÓ de 26 de novembre de 2013, de la Direcció General de Recursos Humans, per la qual es disposa l'adscripció de determinats llocs de treball i personal a les oficines Prop corresponents, com a conseqüència de la primera edició de la fase voluntària del Pla d'Ordenació del Personal per a l'Assignació de Recursos Humans a les oficines Prop.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7163

Data del DOGV
:   29-11-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/11973


Data del document
:   26-11-2013

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública
    * funcionari

RESOLUCIÓ de 26 de novembre de 2013, de la Direcció General de Recursos Humans, per la qual es disposa l'adscripció de determinats llocs de treball i personal a les oficines Prop corresponents, com a conseqüència de la primera edició de la fase voluntària del Pla d'Ordenació del Personal per a l'Assignació de Recursos Humans a les oficines Prop. [2013/11247]  
Mitjançant una Resolució de 18 d'abril de 2013, de la Direcció General d'Administració Autonòmica, publicada en el DOCV número 7007, de 19 d'abril de 2013, es van convocar els processos del Pla d'Ordenació del Personal per a l'Assignació de Recursos Humans a les oficines Prop, aprovat per Acord del Consell de 28 de març de 2013 (DOCV 6994, 02.04.2013).  
Finalitzada la fase voluntària, per Resolució de 7 de juny de 2013, d'esta Direcció General (DOCV 7044, 12.06.2013), es van modificar els llocs de treball afectats i es va adscriure el personal a les oficines Prop, de conformitat amb la convocatòria, a excepció dels participants M.ª Magnolia Tello Arranz, José Vicente Gil Vega i M.ª Carmen Belda Giner, per prestar servicis en centres a què es referix la base 6.3.2a.  
Havent-se dotat de personal als centres en què presten servicis les tres persones esmentades, procedix la seua incorporació a les oficines Prop que van sol·licitar i l'adscripció dels seus llocs de treball.  
En conseqüència, de conformitat amb el que disposa el punt 3 de la base novena de l'esmentada convocatòria, així com en la clàusula quinta de l'Acord de 28 de març de 2013, del Consell, pel qual s'aprova el Pla d'Ordenació de Personal per a l'Assignació de Recursos Humans a les Oficines Prop i fent ús de les atribucions que conferix a esta Direcció General de Recursos Humans l'article 39 del Decret 20/2013, de 25 de gener, del Consell de la Generalitat, pel qual s'aprova el Reglament Orgànic i Funcional de la Conselleria d'Hisenda i Administració Pública, i de la delegació de competències efectuada per l'Orde de 21 de desembre de 2004, del conseller de Justícia i Administracions Públiques (DOCV 4909, 23.12.2004), resolc:  
  
Primer  
Modificar amb efectes del dia 2 de desembre de 2013, el centre de destinació i la localitat del centre de treball dels llocs de treball que es detallen en l'annex I d'esta resolució, tal com es reflectix en este.  
  
Els llocs relacionats en este annex I, continuaran adscrits als programes pressupostaris d'origen, fins que no es realitzen els ajustos tecnicopressupostaris corresponents.  
  
Segon  
El personal afectat per esta resolució que es relaciona en l'annex II, s'incorporarà a les respectives oficines Prop el dia 2 de desembre de 2013.  
Així mateix, de conformitat amb el que disposa la base quinta de la convocatòria, amb efectes de la data esmentada, seran revocades les comissions de servicis en què es trobe el personal funcionari de carrera que ha obtingut destinació en la fase voluntària.  
Esta resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar un recurs de reposició, amb caràcter potestatiu, davant de l'òrgan que l'ha dictada, en el termini d'un mes comptador des de l'endemà de la publicació. Alternativament, si no es recorre en reposició, es pot interposar un recurs contenciós administratiu davant del Jutjat Contenciós Administratiu de la ciutat de València o aquell en la circumscripció del qual tinga la persona recurrent el seu domicili, en el termini de dos mesos comptadors des de l'endemà de la publicació d'esta resolució.  
  
València, 26 de novembre de 2013.- La directora general de Recursos Humans: Ana Brugger Navarro.   
  
ANNEX I  
  
Núm. de lloc Denominació Centre destí Localitat  
20830 Auxiliar de servicis Conselleria d'Hisenda i Administració Pública  
Secretaria Autonòmica d'Administració Pública Port de Sagunt  
9133 Auxiliar de gestió Conselleria d'Hisenda i Administració Pública  
Secretaria Autonòmica d'Administració Pública Gandia  
19300 Auxiliar de gestió Conselleria d'Hisenda i Administració Pública  
Secretaria Autonòmica d'Administració Pública Xàtiva  
  
  
  
  
ANNEX II  
  
NRP Cognoms Nom Oficines Prop  
  
85102395M3 Tello Arranz M.ª Magnolia Gandia - València  
70629839J6 Gil Vega José Vicente Sagunt - València  
85885033L9 Belda Giner M.ª Carmen Xàtiva - València